आजीविका मिशन के जिला प्रबंधक श्री ओमप्रकाश बेदुआ ने इस अवसर पर बताया कि जिले के प्रत्येक विकासखंड में महिलाओं के समूहों द्वारा आजीविका ब्रांड की सेनेटरी नैपकिन तैयार की जा रही है। महिलाओं के समूहों द्वारा तैयार सेनेटरी नैपकिन सस्ती होने के कारण गांवों में इसकी खपत बढ़ रही है। इसके उपयोग को प्रोत्साहित करने के साथ ही उपयोग के बाद इसे नष्ट करने के तरीके भी बताये जा रहे है। सेनेटरी नैपकिन तैयार करने के कार्य से जुड़े महिलाओं के समूहों को अच्छा रोजगार मिल रहा है।